पाएं अपने शहर की ताज़ा ख़बरें और फ्री ई-पेपरडाउनलोड करें
अडाजण के परशुराम गार्डन के पास रेमडेसिविर इंजेक्शन की कालाबाजारी पकड़ी गई महिला को डिटेक्शन ऑफ क्राइम ब्रांच ने कोर्ट में पेश कर 3 दिन की पुलिस रिमांड ली है। मालवीय अस्पताल में नौकरी करने वाली रश्मि हितेश रेतीवाला इससे पहले दो इंजेक्शन 22 हजार में बेच चुकी है।
फिलहाल वह दो इंजेक्शन बेचने की बात ही कबूल कर रही है। लेकिन पुलिस काे शक है कि इस महिला ने और भी इंजेक्शन बेचे हैं, इसके आधार पर रिमांड मांगी गई। पुलिस ने अप्रैल महीने से अब तक दंपती के कॉल डिटेल्स की जांच शुरू की है। यह भी शक है कि रेमडेसिविर इंजेक्शन के अलावा महंगे इंजेक्शन भी यह दंपती बेचता है।
फिलहाल पति हितेश रेतीवाला कोरोना पॉजिटिव है। इसके अलावा मालवीय अस्पताल के प्रिमाइसेज के मेडिकल स्टोर है उसमें 6 लोग काम करते हैं। इनमें रश्मि रेतीवाला को इंजेक्शन कौन देता था इसकी जांच भी पुलिस कर रही है। मालूम हो कि क्राइम ब्रांच को कालाबाजारी की जानकारी मिलने के बाद उन्होंने फर्जी ग्राहक भेजकर महिला को गिरफ्तार किया था। दंपती 1260 रुपए का इंजेक्शन 11 हजार में बेच रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn